ז'יגמונד וידור

ז'יגמונד וידור, (במקור לוסטיג,<ref>Az engedélyt tartalmazó BM rendelet száma/évszáma: 4797/1863</ref> בהונגרית: Vidor Zsigmond; נאג'קאלו, 7 באוקטובר 1835 - בודפשט, ארז'בטווארוש, 1 במרץ 1908) <ref></ref> היה דוקטור לרפואה (MD), יהודי-הונגרי, רופא עיניים ורופא ראשי ומנהל מחלקה בבתי חולים בבודפשט. אביו של אמיל וידור, סבו של הפיזיקאי בעל השם העולמי לאו סילארד.

== קורות חייו ==
ז'יגמונד לוסטיג נולד במשפחה יהודית כבנם של וידור (לוסטיג) יעקב (1805–1882)<ref></ref> שען, ושל בטי פופר (1814–1873).<ref></ref> הוא השלים בית ספר תיכון והאוניברסיטה (אוניברסיטת אטווש לוראנד היום) בפשט, ומסוף 1859 הוא היה אסיסטנט לצד איגנאץ הירשלר. בשנת 1860 קיבל את התואר ברפואה. ב-1861 נסע לווינה, שם התמחה חצי שנה אצל הפרופסורים אלט ויגר. משנת 1862 עבד כרופא עיניים עצמאי בפשט. בשנת 1868 נבחר לרופא הראשי של "בית החולים לילדים עניים" ובשנת 1871 למנהל מחלקת עיניים של בית החולים היהודי של הקהילה היהודית של פשט. ב-10 במאי 1902 הפסיק את הפרקטיקה הרפואית שלו. הוא היה חבר שחמטאי מצוין ונשיא כבוד של חוג השחמט של בודפשט. ב"עידן באך" (התקופה ההיסטורית של ממלכת הונגריה מ-1851 עד 1859 נקראת עידן באך, על שם אלכסנדר באך, שר הפנים האוסטרי. בתקופה זו מטרתם של ההבסבורגים הייתה שילוב מלא של הונגריה באימפריה), ללא וידור, שחקני השחמט ההונגריים היו נעלמים, שכן כאשר פרוטמן הידוע לשמצה פירק את חוג השחמט הישן ואסר על עיסוק בשחמט בשל אופי המשחק, בו מתוכננים ומבוצעים התקפות נגד ה"מלך", אירח וידור את שחקני השחמט המפורסמים ביותר בדירתו הפרטית. לאחר מותו של פרנץ ארקל, הוא ערך את טקס ההנצחה בחוג השחמט של פשט ב-30 באוקטובר 1893.<ref></ref>

ניתן לעיין ברשימה הארוכה של מאמריו שפורסמו בכתבי עת מקצועיים, בכרך 3 של "Szinnyei Repertóriuma".

וידור הובא למנוחות בבית הקברות היהודי ברחוב קוזמה בבודפשט.

== חייו הפרטיים ==
אשתו הייתה ז'אנטה (יאנקה) דוידזון, בתו של מנהל הבנק מור דוידסון, שאיתה התחתן ב-20 ביוני 1866 בפשט.

ילדיהם:

חמישה מתוכם נפטרו בגיל ילדות.
* אמיל וידור (1867–1952) אדריכל. אשתו הייתה גיזלה פרוינד (1878–1918) מטוסג (בעלת תואר אצולה של משפחת פרוינד).
* מרגיט וידור (1868–1937), נישאה לאנדרה שייבר.<ref></ref>
* ליאו וידור (1870–1877)
* טקלה וידור (1871–1939), נישאה ללאיוש סילארד (שפיץ).<ref></ref>
* הדוויג וידור (1873–1877)
* בלה וידור (1874–1875)
* אלפרד וידור (1876–1945) היה סוחר עצים. אשתו הייתה קרולינה פולאצ'ק.<ref></ref>
* דיולה וידור (1878–1880)
* יוליה וידור (1880–1942). בעלה היה וילמוש קוואסטר (1872–1954) פקיד.<ref></ref>
* שמואל זולטאן וידור (1887–1888)

== פרסומיו ומחקריו (חלקי) ==
* ספר לימוד לרפואת עיניים מעשית. נכתב על ידי Károly Carioni Stellwag. תרגום פשט, 1868. (M. Medical Publishing Company Library VI.)
* Rückblick auf die im Pester Kinderspitale vom 1. Jänner 1869 bis 31 Deczember 1871. behandelten Augenkrankheiten (Budapest, 1883)

== לקריאה נוספת ==
* יוז'ף סיניאי:חייהם ויצתירותיהם של סופרים הונגרים. 1914
* קברים יהודיים בבודפשט. עורך ג'רג' הרסטי. ועדת החסד הלאומית, בודפשט, 2004
* אנדראש גרגיי: לקסיקון של רופאים יהודים הונגרים מפורסמים ומצטיינים. הוצאת מכבי, בודפשט, 2001
== ראו גם ==
* [http://mek.oszk.hu/00300/00355/html/ABC16241/16774.htm לקסיקון ביוגרפי הונגרי I–II.] עורכת ראשית. אגנש קניירש. הוצאה לאור אקדמית, בודפשט, 1967–1969
* לקסיקון יהודי הונגרי. עורך פטר אויווארי. 1929. [https://mek.oszk.hu/04000/04093/html/0958.html גישה מקוונת]

==קישורים חיצוניים==
* 

== הערות שוליים ==

קטגוריה:רופאים יהודים הונגרים
קטגוריה:רופאי עיניים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:נאג'קאלו: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1835
קטגוריה:נפטרים ב-1908